Tòkunbọ̀ Afikúyọ̀mí

Tòkunbọ̀ Afikúyọ̀mí, tí a bí ní ọdún 1962, jẹ́ olóṣèlú ní orílẹ̀ èdè Nàìjíríà tí a dìbòyàn gẹ́gẹ́ bíi Aṣófin fún àgbègbè ìdìbò àárín gbùngbùn ìpínlẹ̀ Èkó ní ìbẹ̀rẹ̀ Ìjọba olómìnira Kẹrin ti orílẹ̀ èdè Nàìjiria, a dìbò yàn-án lábẹ́ àsìà ẹgbẹ́ òsèlú ti Alliance for Democracy (AD). Ó gba iṣẹ́ ní Oṣù Karùn-ún ọdún 1999.  Ó yí agbègbè ìdìbò rẹ̀ padà ní Oṣù Kẹrin ọdún 2002 ó sì díje lábẹ́ àsìà ẹgbẹ́ òṣèlú ti AD fún ẹkùn ìdìbò ti Ìwọ̀-oòrùn ìpínlẹ̀ Èko dípò, lẹ́hìn tí aṣòfin Wahab Dosunmu ti yalọ sí inú ẹgbẹ́ òṣèlú PDP. 

A bí Afikuyomi ní ọdún 1962, ó sì lọ sí ilé ẹ̀kọ́ gíga ó sì kẹ́kọ̀ọ́ gboyè ìmọ̀ ìjìnlẹ̀ àkọ́kọ́ B.Sc.

 Ìgbésí Ayé rẹ̀ gẹ́gẹ́bí olóṣèlú 
Ó jẹ́ ọmọ ilé ìgbìmọ̀ aṣojú-ṣòfin àti Olùrànlọ́wọ́ pàtàkì fún ààrẹ ti Ẹgbẹ́ Social Democratic (SDP) ní àkókò ìjọba olómìnira Nàìjíríà tí wọ́n dojú ẹ̀ bolẹ̀.   Lẹ́hìn tí ó gba ìjokǒ rẹ̀ gẹ́gẹ́ bíi aṣòfin ní Oṣù Karùń ọdún 1999, a yan Afikúyọ̀mí gẹ́gẹ́ bí ara àwọn ọmọ ìgbìmọ̀ lórí ìrìnà ọkọ̀ òfúrufú, àwọn ọ̀rọ̀ ilẹ̀ òkèrè, ọ̀rọ̀ àwọn obìnrin, àṣùwọ̀n ìjọba àti ìṣé ìjọba àpapọ̀.  Afikúyọ̀mí ni Babátúndé Fáshọlá yàn gẹ́gẹ́ bí alákǒso fún Ìrìn-àjò afẹ́ ní ìpínlẹ̀ Èkó ní sáà àkọ́kọ́ rẹ̀ gẹ́gẹ̀ bí gómìnà

Ní ọdún 2017, Aṣòfin Afikúyọ̀mí jẹ́ Alága, Igbimọ tó ń bójú tó ètò ìdìò abẹ́lé nínú ẹgbẹ́ òṣèlú ti boju ti (APC).  Ní ọjọ́ kẹrìnlélógún oṣù kínní ọdún 2025, Ààrẹ Bola Tinubu yàn án gẹ́gẹ́ bí alága ìgbìmọ̀ tó ń rísí lílo àti ìgbélárugẹ ìmọ̀ Ẹ̀rọ ti ayé òde òní.

 Àwọn ìtọ́kasí 

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1962